text: Næsehornsungen har fået navn
  29 september 2017 kl. 08.06
  11.000 facebookbrugere stemte om navngive den nye næsehornsunge i Givskud Zoo - Savannah fik halvdelen af stemmerne.
  Den godt to uger gamle næsehornsunge er ikke stor nok til at komme ud på savannen i Givskud til de andre dyr. Men alligevel gammel nok til at få et navn, der netop betyder savanne på zulu.
  Givskud Zoo har fundet frem til, at ungen skal hedde Savannah, og det navn har knap 11.000 brugere på dyreparkens facebookside hjulpet med at finde frem til. 5.104 stemte på navnet Savannah, mens 4.918 stemte på Nandi.
  Afstemningen stod på i en uge, og brugerne stemte sådan:
  5.104 stemte på Savannah (betyder "savanne" på zulu)
  4.918 stemte på Nandi (betyder "sød" på zulu)
  899 stemte på Zama (betyder "prøv" på zulu)
  Undervejs var der tæt løb mellem navnene Savannah og Nandi, men Savannah endte med at få knap halvdelen af stemmerne.  
  - Vi er glade for navnet. Og det bliver rart at kunne kalde hende noget rigtigt. Indtil nu har hun jo bare haft mange blandede kælenavne, fortæller formidlings- og marketingchef Morten Hechmann Andersen i en pressemeddelelse.
  Besøgende kan se Savannah i næsehornsstalden fra kl. 12.30 til 14.30.
  
  